stanford-oval/wikipedia huggingface dataset:
กวิยณัฎฐ์ แฮร์มันน์
ประวัติ

วัลเณซ่าเกิดเมื่อวันที่ 17 กรกฎาคม พ.ศ. 2534 เป็นบุตรสาวคนเดียวของไรเนอร์ แฮร์มันน์ บิดาชาวเยอรมัน กับปัทมาวดี เมืองโคตร มารดาชาวไทยจากจังหวัดมุกดาหาร ในเวลาต่อมาครอบครัวของเธอได้กลับมาอยู่ในประเทศไทย ซึ่งพำนักและทำธุรกิจรีสอร์ตในจังหวัดภูเก็ต เธอจึงเติบโตขึ้นในภูเก็ต แต่เมื่อบิดาของเธอได้เสียชีวิตลงด้วยโรคมะเร็งขณะเธอมีอายุได้เพียง 6 ขวบ มารดาจึงรับหน้าที่เลี้ยงดูเธอโดยลำพัง เธอกลับไปเยี่ยมญาติของบิดาที่ประเทศเยอรมนีบ้างบางวาระ ซึ่งญาติของเธอที่รู้จักเหลืออยู่เพียงคนเดียวคือน้องสาวย่าซึ่งมีอายุมากแล้ว
ที่มาของชื่อเธอ เธอได้กล่าวกับ ผู้จัดการรายวัน ว่า "ชื่อวัลเณซ่า [Vanessa] คุณพ่อชาวเยอรมัน [ไรเนอร์ แฮร์มันน์] เป็นคนตั้งให้ค่ะ มีสองความหมาย หนึ่งคือของขวัญของพระเจ้า อีกความหมายหนึ่งคือผีเสื้อ คือตอนเด็กใช้ชื่อภาษาอังกฤษ พอมาอยู่ที่ไทยคุณแม่ [ปัทมาวดี เมืองโคตร] ไม่รู้จะเขียนเป็นชื่อไทยอย่างไร ก็เลยสะกดว่า "วัลเณซ่า" แล้วกัน คนไทยน่าจะอ่านง่าย ส่วนชื่อเล่น "ณฉัตร" เป็นชื่อเล่นที่ตั้งขึ้นมาใหม่ เพราะก่อนหน้านีไม่มีชื่อเล่น หลวงตาท่านตั้งให้ มีความหมายว่าสิ่งฉัตรที่ปกปักรักษาคุ้มครอง เห็นว่ามีความหมายดีก็เลยเอามาใช้เลย"
เธอเข้ารับการศึกษาระดับอนุบาลและประถมศึกษาจากโรงเรียนดาราสมุทร ภูเก็ต, ระดับมัธยมศึกษาจากโรงเรียนสตรีภูเก็ต และจบคณะ รัฐศาสตร์ การเมืองการปกครอง มหาวิทยาลัยรามคำแหง
ชีวิตส่วนตัว

ณฉัตร  พูดได้ 3 ภาษา คือ ภาษาไทย, เยอรมัน และอังกฤษ เธอจะสนทนาภาษาเยอรมันกับแขกชาวเยอรมันที่เข้ามาพักในรีสอร์ตของเธออยู่เสมอ และเธอก็ฝึกสนทนาภาษาอังกฤษทางโทรศัพท์กับลุงที่พำนักอยู่ในอังกฤษ เธอโปรดปรานอาหารรสจัด โดยเฉพาะส้มตำปูปลาร้า แต่เธอจะกินเจในช่วงวันพระด้วย ขณะที่อยู่ที่บ้านเธอก็มักจะทำอาหารไทยรับประทานเองเสมอ ทั้งนี้เธอมีความใฝ่ฝันที่จะเปิดร้านอาหารไทยเป็นของตนเอง
เธอสนใจพระพุทธศาสนา เพราะเธอได้นำหลักธรรมคำสอนมาปรับใช้ในชีวิตประจำวัน โดยเฉพาะในเรื่องสติ และสมาธิ รวมกับถึงศีล 5 ที่เธอยึดถืออยู่เป็นประจำ
ในด้านกีฬา ณฉัตร เคยเป็นนักกีฬาคาราเต้เยาวชน ทีมชาติมาก่อน โดยไต่เต้าจากการเป็นนักกีฬาประจำโรงเรียน, ประจำเขต และได้เป็นนักกีฬาทีมชาติ เธอลงแข่งทีมชาติ อยู่ 2-3 ครั้ง ในรายการภูเก็ตไทยแลนด์โอเพ่นกับแปซิฟิก แต่ภายหลังเธอได้วางมือจากคาราเต้โดยให้เหตุผลด้านสุขภาพและสรีระ ปัจจุบันเธอยังไปซ้อมกับเพื่อน ๆ บ้าง และยืนยันว่าจะไม่ทิ้งกีฬาชนิดนี้
การประกวด

ก่อนการเข้าประกวดมิสไทยแลนด์เวิลด์ ปี 2012 ณฉัตร เคยประกวด Miss Teen Thailand 2008 และเวทีนางแบบไทยซุปเปอร์โมเดลคอนเทสต์ 2011 (เข้ารอบ 10 คนสุดท้าย)
การประกวด > มิสไทยแลนด์เวิลด์

ในการประกวดมิสไทยแลนด์เวิลด์ เธอใช้ชื่อว่า วัลเณซ่า เมืองโคตร ซึ่งการประกวดครั้งนี้เป็นการประกวดนางงาม ซึ่งแตกต่างจากการประกวดสองครั้งก่อนซึ่งเป็นการประกวดนางแบบ เธอจึงต้องฝึกฝนบุคลิกภาพ ฝึกการเดินให้มีท่วงท่าที่สดใสกว่านางแบบ แม้จะมีการวิตกกันในเรื่องการประกวดชุดว่ายน้ำซึ่งเธอเองแต่เดิมเป็นคนขี้อาย แต่เธอก็คิดขึ้นได้ว่าต้องทำให้ได้เพราะเป็นโอกาสเพียงครั้งเดียวในชีวิต ซึ่งในการประกวดครั้งนี้เธอได้รับตำแหน่งมิสไทยแลนด์เวิลด์ได้รับมงกุฎเพชร พร้อมเงินสดหกล้านบาท  นอกจากนี้เธอยังได้รับรางวัลนางงามรูปร่างดี, นางงามที่อุทิศตนเพื่อสังคม และนางงามที่มีทักษะด้านการเดินแบบ และเป็นตัวแทนของประเทศไทยในประกวดมิสเวิลด์ปีเดียวกันนั้น ซึ่งจัดขึ้นในเขตปกครองตนเองมองโกเลียใน สาธารณรัฐประชาชนจีน
ส่วนเงินที่ได้จากการประกวด เธอกล่าวว่าเงินส่วนหนึ่งจะใช้ในการศึกษาต่อ, มอบให้มารดา และทำบุญกับสถานรับเลี้ยงเด็ก
การประกวด > มิสเวิลด์

เมื่อเข้าถึงช่วงการประกวด วัลเณซ่าได้ออกเดินทางตั้งแต่วันที่ 18 กรกฎาคม พ.ศ. 2555  เธอได้เข้ามาเก็บตัวในเขตปกครองตนเองมองโกเลียใน สาธารณรัฐประชาชนจีน โดยเข้าพักในโรงแรงแรมแห่งหนึ่งซึ่งเป็นสถานที่หลักและเป็นที่เก็บตัวของนางงาม แต่แล้วก็เกิดปัญหาเมื่อกองประกวดมิสเวิลด์ 2012 ให้ผู้เข้าประกวดไปทำกิจกรรมที่เซี่ยงไฮ้ โดยให้นำกระเป๋าเดินทางไปเพียง 1 ใบ เธอจึงเลือกเฉพาะชุดที่จำเป็น ส่วนข้าวของและชุดอื่น ๆ ที่ยังไม่ได้ใช้ก็เก็บไว้ในห้องที่โรงแรม แต่พอทำกิจกรรมเสร็จกลับมาถึงโรงแรมเมื่อวันที่ 4 สิงหาคมก็ตกใจเพราะห้องอยู่ในสภาพไม่เป็นระเบียบ ครีมขัดผิวและเครื่องสำอางบางส่วนหายไป ซึ่งรวมไปถึงชุดราตรีสีเหลืองมะนาวที่จะใช้ใส่ในรอบตัดสิน ต่อมาเวลา 21.30 นาฬิกาของวันเดียวกันนั้นกองประกวดมิสไทยแลนด์เวิลด์ แจ้งผ่านเฟซบุ๊กว่า นายณวัฒน์ อิสรไกรศีล ผู้จัดการมิสไทยแลนด์เวิลด์ ได้ติดต่อมาที่กองประกวด แจ้งว่าทางโรงแรมได้ตามชุดทั้งหมดได้แล้ว โดยอ้างว่าชุดดังกล่าวไปสลับอยู่อีกห้องหนึ่ง
ในการแข่งขันแบบฟาสต์แทร็ก (อังกฤษ: Fast Track) แบบการกดไลก์จากเฟซบุ๊กเพื่อการเข้ารอบ วัลเณซ่ามีคะแนนเป็นอันดับหนึ่ง แต่ก็ได้มีการทำเฟซบุ๊กปลอมขึ้นพร้อมทั้งมีการโพสต์ข้อความไปทางลามกอนาจารต่าง ๆ นานา ถือเป็นการบั่นทอนคะแนนของเธออย่างมาก ซึ่งในเวลาต่อมาหน้าเพจปลอมดังกล่าวได้ถูกลบไปแล้ว
เธอไม่ผ่านเข้ารอบ 15 คนสุดท้าย และยฺหวี เหวินเสีย (Yu Wenxia) นางงามจากจีน ได้รับตำแหน่งมิสเวิลด์ไปครอง
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2556 | ผู้ชนะสิบทิศ | ตะละแม่กุสุมา |
| 2558 | เพลิงพ่าย | เวฬุรีย์ รัตนวัลย์ (ฬุรีย์) |
| 2559 | ล่าดับตะวัน | ปานวาด |
| 2560 | เงาเสน่หา | ศิตางค์ กมลวิเศษกุล / นิสา นันทกุล (หลังศัลยกรรม) |
| 2560 | เงาอาถรรพ์ | สร้อยพี |
| 2562 | เพรงลับแล | เนตรมายา (เจ้าแม่เนตรตาทิพย์) |
| 2563 | ขุมทรัพย์ลำโขง | เจ้านางฉวีลักษณ์ (อดีต) / ชลดา วนวีรกิจ (ชิลลี่) (ปัจจุบัน) |
| 2565 | ศีรษะมาร | ฟ้าใส (รับเชิญ) |
| 2565 | ดงดอกไม้ | แซนดี้ (รับเชิญ) |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2565 | เลิฟ@นาย |  | สุวรรณ |  |
| 2567 | หยดฝนกลิ่นสนิม |  | ธิวา |  |
ผลงาน > พิธีกร

เคาะประตูดูช่อง 8
แหล่งข้อมูลอื่น

กวิยณัฎฐ์ แฮร์มันน์ ที่อินสตาแกรม
| ก่อนหน้า |  | กวิยณัฎฐ์ แฮร์มันน์ |  | ถัดไป |
| --- | --- | --- | --- | --- |
| พัชรริดา รอดคงคา |  | มิสไทยแลนด์เวิลด์  (2555) |  | กัญญาภัค โภคสมบูรณ์ |
| ด ค กมิสไทยแลนด์เวิลด์ |
| --- | --- |
มิสไทยแลนด์เวิลด์: 1985 · 1986 · 1987 · 1988 · 1989 · 1990 · 1991 · 1992 · 1993 · 1994 · 1995 · 1996 · 1997 · 1998-2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · 2018 · 2019 · 2020-2022 · 2023
รายนาม: ปานเลขา ว่านม่วง  · แสงระวี อัศวรักษ์ · เบญจวรรณ ศรีละพันธ์ · ปภัสรา ชุตานุพงษ์ · ปทุมรัตน์ วรมาลี · ชนากานต์ ชัยศรี · อิสริยะ อภิชัย · เมทินี กิ่งโพยม · มธุรส เลิศศักดา · ปติญญา ทองศรี · สิรินยา วินศิริ · ธัญญา สื่อสันติสุข · ลดา เองชวเดชาศิลป์ · ทิชา เหลืองไพโรจน์ · เจนจิรา เกิดประสพ · นิกัลยา ดุลยา · สิรินดา เจนเซน · เมลิสา มหาพล · กนกกร ใจชื่น ·  พงศ์ชนก กันกลับ · สิริรัตน เรืองศรี · พัชริดา รอดคงคา · วัลเณซ่า เมืองโคตร · กัญญาภัค โภคสมบูรณ์ · นนธวรรณ ทองเหล็ง· ธันยชนก มูลนิลตา· จิณณ์ณิตา บุดดี · พิชาภา ลิมศนุกาญจน์ · นรินทร ชฎาภัทรวรโชติ · ทารีน่า โบเทส
แต่งตั้ง ภัทลดา กุลภัคธนภัทร์ รองอันดับ 1 มิสไทยแลนด์เวิลด์ 2016 เป็นตัวแทนไปประกวดมิสเวิลด์ 2017 · อัมราภัสร์ จุลกะเศียน รองอันดับ 1 มิสไทยแลนด์เวิลด์ 2007 เป็นตัวแทนไปประกวดมิสเวิลด์ 2008 · กมลา กำภู ณ อยุธยา รองอันดับ 3 มิสไทยแลนด์เวิลด์ 1997 เป็นตัวแทนไปประกวดมิสเวิลด์ 1999 · ญาสุมินทร์ เลิศอมรวัฒนา รองอันดับ 1 มิสไทยแลนด์เวิลด์ 1994 เป็นตัวแทนไปประกวดมิสเวิลด์ 1995
ดับเบิลยูดับเบิลยูอี วูเมนส์ แท็กทีม แชมเปียนชิป

ดับเบิลยูดับเบิลยูอี วูเมนส์ แท็กทีม แชมเปียนชิป (WWE Women's Tag Team Championship) เป็นเข็มขัดแชมป์แท็กทีมของผู้หญิงที่สร้างขึ้นโดยสมาคมมวยปล้ำอาชีพอเมริกันอย่าง WWE สำหรับค่าย Raw SmackDown และNXT เป็นเข็มขัดแชมป์เดียวของการแบ่งค่ายครั้งที่สองที่สามารถป้องกันได้ทั้งสองค่าย
แชมป์นี้ก่อตั้งขึ้นเมื่อวันที่ 24 ธันวาคม 2018 ในตอนของ Smackdown ซึ่งจะไม่มีการนับสถิติร่วมกับแชมป์แท็กทีมหญิง WWF ในปี 1983–1989
ดูเพิ่ม

ดับเบิลยูดับเบิลยูเอฟ วูเมนส์ แท็กทีม แชมเปียนชิป
ดับเบิลยูดับเบิลยูอี วีเมนส์ แชมเปี้ยนชิพ (1956–2010)
รายนามดับเบิลยูดับเบิลยูอี วีเมนส์ แชมเปี้ยนชิพ (1956–2010)
ดับเบิลยูดับเบิลยูอี รอว์ วีเมนส์ แชมเปียนชิป
ดับเบิลยูดับเบิลยูอี สแมคดาวน์ วีเมนส์ แชมเปียนชิป
ดับเบิลยูดับเบิลยูอี ดีวาส์ แชมเปี้ยนชิพ
รายนามดับเบิลยูดับเบิลยูอี ดีวาส์ แชมเปี้ยนชิพ
วีเมนส์ เวิลด์แท็กทีม แชมเปี้ยนชิพ
เฮาเสง

| เฮาเสง |
| --- | --- |
侯成
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนพล

เฮาเสง หรือในภาษาจีนกลางว่า โหว เฉิง (ออกเสียงไฟล์:Hou Cheng.ogg; ราว ค.ศ. 198–199) เป็นขุนพลที่รับใช้ภายใต้ขุนศึกลิโป้และโจโฉในช่วงปลายราชวงศ์ฮั่นตะวันออกของจีน
ในบันทึกทางประวัติศาสตร์

เดิมเป็นนายกองม้ารับใช้ลิโป้ภายหลังได้ร่วมมือกับซงเหียนและงุยซกหักหลังลิโป้และไปสวามิภักดิ์ต่อโจโฉ
เมื่อ ค.ศ. 198 ในช่วงยุทธการที่แห้ฝือที่มีการสู้รบระหว่างขุนศึกลิโป้กับโจโฉ (ได้รับการสนับสนุนจากเล่าปี่) ทัพของโจโฉล้อมลิโป้ที่แห้ฝือ (下邳; ปัจจุบันคือพีโจว มณฑลเจียงซู) และเปลี่ยนเส้นทางน้ำของแม่น้ำอี๋ (沂) และซื่อให้ไหลท่วมเมือง หลังจากนั้นสามเดือน ขวัญกำลังใจของกองทัพลิโป้ลดลงอย่างมาก และลูกน้องของเขาก็ค่อย ๆ ห่างเหินจากตัวเขาไป
ดูเพิ่ม

รายชื่อบุคคลในยุคสามก๊ก
อวีวาสเตเดียม

| --- | --- |
อวีวาสเตเดียม จัดเป็น สนามกีฬา ประเภทที่ 4 ของ ยูฟ่า
th
ที่ตั้ง: ดับลิน, สาธารณรัฐไอร์แลนด์
พิกัด: 53°20′6.5″N 6°13′42.0″W﻿ / ﻿53.335139°N 6.228333°W﻿ / 53.335139; -6.228333
เจ้าของ: สมาคมฟุตบอลแห่งสาธารณรัฐไอร์แลนด์ สหภาพรักบี้ไอริช
ผู้ดำเนินการ: New Stadium Limited
ความจุ: 51,700 (ฟุตบอล และ รักบี้) 65,000 (คอนเสิร์ต) 49,000 (อเมริกันฟุตบอล)
ขนาดสนาม: 106 × 68 เมตร
พื้นผิว: หญ้า ( ประเภท Perennial Ryegrass )
การก่อสร้าง
ลงเสาเข็ม: มีนาคม 2007
ก่อสร้าง: 2007–2010
เปิดใช้สนาม: 14 พฤษภาคม 2010
งบประมาณในการก่อสร้าง: 410 ล้านปอนด์
สถาปนิก: โพพูลอส สก็อต ทัลลอน วอล์คเกอร์
วิศวกรโครงสร้าง: บูโร แฮพโพลด์ เอ็นจิเนียร์ริง
วิศวกรบริการ: เอ็มอี เอ็นจิเนียร์
การใช้งาน
ฟุตบอลทีมชาติสาธารณรัฐไอร์แลนด์ (ค.ศ. 2010–ปัจจุบัน) รักบี้ทีมชาติไอร์แลนด์ (ค.ศ. 2010–ปัจจุบัน)
เว็บไซต์
http://www.avivastadium.ie
อวีวาสเตเดียม (ไอริช: Staid Aviva) หรือชื่อจริงว่าสนามกีฬาแลนส์ดาวน์โรด​ เป็นสนามกีฬาที่ตั้งอยู่ในกรุงดับลิน ประเทศสาธารณรัฐไอร์แลนด์ มีความจุ 51,700 คน (เป็นที่นั่งทั้งหมด) สร้างขึ้นเพื่อแทนที่สนามกีฬาแลนส์ดาวน์โรด (แห่งเดิม) ที่ได้ถูกรื้อถอนออกไปในปี ค.ศ. 2007 ปัจจุบันใช้เป็นสนามเหย้าของฟุตบอลทีมชาติสาธารณรัฐไอร์แลนด์ และ รักบี้ทีมชาติไอร์แลนด์
ในปี ค.ศ. 2009 บริษัท อวีวา กรุ๊ป ไอร์แลนด์ จำกัด (มหาชน) ซึ่งเป็นบริษัทที่ประกอบธุรกิจด้านการประกันชีวิต ของสาธารณรัฐไอร์แลนด์ ได้ซื้อลิขสิทธิ์ในการใช้ชื่อสนาม เป็นระยะเวลา 10 ปี สนามแห่งนี้จึงใช้ชื่อว่า อวีวาสเตเดียม นับแต่นั้นเป็นต้นมา
นอกจากสนามแห่งนี้จะใช้ในการแข่งขันฟุตบอล และ รักบี้ ระดับชาติแล้ว ยังมีศิลปินเพลงระดับโลกหลายราย เช่นวงเอซี/ดีซี , มาดอนน่า , เลดีกากา, ไมเคิล บูเบล หรือวงดนตรีของไอร์แลนด์เองอย่างเดอะสคริปต์ ใช้ในการจัดคอนเสิร์ตเมื่อมาเปิดการแสดงที่กรุงดับลิน อีกด้วย
การเปิดใช้งาน

สนามกีฬาแห่งนี้เปิดใช้งานอย่างเป็นทางการเมื่อวันที่ 14 พฤษภาคม ค.ศ. 2010 โดยไบรอัน โคเวน นายกรัฐมนตรีและรัฐมนตรีว่าการกระทรวงการต่างประเทศแห่งสาธารณะรัฐไอร์แลนด์​
การจัดคอนเสิร์ต

| คอนเสิร์ตที่ทำการแสดงที่ อวีว่า สเตเดียม> วันที่ | คอนเสิร์ตที่ทำการแสดงที่ อวีว่า สเตเดียม> ศิลปิน | คอนเสิร์ตที่ทำการแสดงที่ อวีว่า สเตเดียม> ชื่อคอนเสิร์ต | คอนเสิร์ตที่ทำการแสดงที่ อวีว่า สเตเดียม> จำนวนผู้ชม |
| --- | --- | --- | --- |
| 24–25 กันยายน 2010 | ไมเคิล บูเบล | เครซี เลิฟ ทัวร์ | 95,895 |
| 25 มิถุนายน 2011 | นีล ไดอะมอนด์ | เวิลด์ ทัวร์ 2011 | 50,108 |
| 2 กรกฎาคม 2011 | เดอะสคริปต์ | ไซแอนซ์ แอนด์ เฟธ ทัวร์ | 47,910 |
| 24 กรกฎาคม 2012 | มาดอนน่า | เดอะ เอ็มดีเอ็นเอ ทัวร์ | 33,953 |
| 15 กันยายน 2012 | เลดีกากา | เดอะ บอร์น ดีส เวย์ บอลล์ | 37,005 |
| 14 มิถุนายน 2013 | ร็อบบี วิลเลียมส์ | เทค เดอะ คราวน์ สเตเดียม ทัวร์ | 36,928 |
| 21 มิถุนายน 2013 | รีแอนนา | ไดมอนด์ เวิลด์ ทัวร์ | 48,482 |
| 18 กันยายน 2013 | โรเจอร์ วอร์เตอร์ส | เดอะ วอลล์ ไลฟ์ | 24,210 |
| 1 กรกฎาคม 2015 | เอซี/ดีซี | ร็อค ออร์ บัสต์ เวิลด์ ทัวร์ | 50,000 |
| 21 มิถุนายน 2016 | รีแอนนา | แอนตี เวิลด์ ทัวร์ | 29,017 |
| 17 มิถุนายน 2017 | ร็อบบี วิลเลียมส์ | เดอะ เฮฟวี เอนเตอร์เทนเมนต์ | 45,900 |
| 25 มิถุนายน 2017 | ฟิล คอลลินส์ | น็อท เดด เยท ทัวร์ |  |
| 23 มิถุนายน 2018 | บิลลี โจเอล | Billy Joel in Concert | 40,590 |
การจัดการแข่งขันฟุตบอล

สนามอวีวา สเตเดียม ใช้เป็นสนามเหย้าของฟุตบอลทีมชาติสาธารณรัฐไอร์แลนด์ แทนที่สนามกีฬา แลนส์ดาวน์ โร้ด โดยการแข่งขันฟุตบอลนัดแรกที่จัดขึ้นที่สนามแห่งนี้ คือการแข่งขันฟุตบอลนัดพิเศษระหว่างสโมสรฟุตบอลแมนเชสเตอร์ยูไนเต็ด พบกับ ทีมรวมผู้เล่นลีกไอร์แลนด์ (League of Ireland XI) เมื่อวันที่ 4 สิงหาคม ค.ศ. 2010 การแข่งขันนัดดังกล่าวจบลงด้วยชัยชนะของแมนเชสเตอร์ยูไนเต็ด 7–1 โดยพัก จี-ซ็อง ผู้เล่นชาวเกาหลีใต้ของแมนเชสเตอร์ยูไนเต็ด ได้รับการบันทึกว่าเป็นนักฟุตบอลคนแรกที่ยิงประตูได้ที่สนามอวีวา สเตเดียม
และเมื่อวันที่ 22 พฤษภาคม 2024 สนามแห่งนี้ใช้จัดการแข่งขันฟุตบอล ยูฟ่ายูโรป้าลีก 2023-2024 นัดชิงชนะเลิศ เป็นการเจอกันระหว่าง อตาลันต้า พบกับ เลเวอร์คูเซ่น โดย อตาลันต้า เอาชนะเลเวอร์คูเซ่น ได้ 3-0 จากการทำแฮตทริก จาก อเรโอล่า ลุคแมน โดยเป็นนักฟุตบอลคนแรกในประวัติศาสตร์ นับจาก การเปลี่ยนชื่อรายการจากยูฟ่าคัพ เป็นยูฟ่ายูโรป้าลีกที่ทำแฮตทริกในนัดชิงชนะเลิศ และ อตาลันต้า ได้หยุดสถิติไม่แพ้ใคร ของ ชาบี อลอนโซ่ไว้ที่ 51นัด ทำให้อตาลันต้าได้ไปเล่น ยูฟ่าแชมเปี้ยนส์ลีก ฤดูกาล 2024-25ทันที
วัดศรีเมือง (จังหวัดนครนายก)

| วัดศรีเมือง |
| --- | --- |

ที่ตั้ง: ตำบลนครนายก อำเภอเมืองนครนายก จังหวัดนครนายก
ประเภท: วัดราษฎร์
นิกาย: มหานิกาย
เจ้าอาวาส: พระราชวรนายก (จรูญ จงฺกโม ป.ธ.5)
 สถานีย่อยพระพุทธศาสนา
วัดศรีเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครนายก อำเภอเมืองนครนายก จังหวัดนครนายก ปัจจุบันมีพระราชวรนายก (จรูญ จงฺกโม ป.ธ.5) เป็นเจ้าอาวาส
วัดศรีเมืองเดิมอยู่ติดกับวัดเกาะ สันนิษฐานว่าเป็นวัดสมัยอยุธยาตอนปลาย ตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อ พ.ศ. 2472
ลักษณะทางสถาปัตยกรรมที่ดีเด่นคือ อาคารหมู่กุฎิเรือนไทย ซึ่งได้บูรณะปฏิสังขรณ์จากกุฏิเดิม ประยุกต์ให้เข้ากับสภาพปัจจุบัน วัดศรีเมืองได้รับคัดเลือกให้เป็นวัดที่มีสถาปัตยกรรมดีเด่นของจังหวัดนครนายก เมื่อ พ.ศ. 2540 และมีมีวิหารบูระพาจารย์ เป็นขั้น ๆ
สมเด็จพระพุทธโฆษาจารย์ (พุฒ สุวฑฺฒโน)

| สมเด็จพระพุทธโฆษาจารย์ (พุฒ สุวฑฺฒโน) |
| --- | --- |

ชื่ออื่น: สมเด็จพระพุทธโฆษาจารย์  วัดสุวรรณาราม
ส่วนบุคคล
เกิด: 14 มีนาคม พ.ศ. 2451
มรณภาพ: 26 มกราคม พ.ศ. 2553 (101 ปี)
นิกาย: มหานิกาย
การศึกษา: เปรียญธรรม 7 ประโยค
ตำแหน่งชั้นสูง
ที่อยู่: วัดสุวรรณาราม กรุงเทพมหานคร
อุปสมบท: พ.ศ. 2471
พรรษา: 82 พรรษา
ตำแหน่ง: คณะผู้ปฏิบัติหน้าที่สมเด็จพระสังฆราชและเจ้าอาวาสวัดสุวรรณารามราชวรวิหาร
สมเด็จพระพุทธโฆษาจารย์ นามเดิม พุฒ สุวัฒนกุล  ฉายา สุวฑฺฒโน(11 มีนาคม พ.ศ. 2451 - 26 มกราคม พ.ศ. 2553) อดีตกรรมการมหาเถรสมาคม เจ้าอาวาสวัดสุวรรณารามราชวรวิหาร และเป็นคณะผู้ปฏิบัติหน้าที่สมเด็จพระสังฆราช
ประวัติ

สมเด็จพระพุทธโฆษาจารย์ มีนามเดิมว่า พุฒ สุวัฒนกุล เกิดเมื่อวันพุธ ขึ้น 10 เดือน 4 ปีมะแม ตรงกับวันที่ 11 มีนาคม พ.ศ. 2451 (นับแบบเดิมจะเป็น พ.ศ. 2450) เป็นบุตรของนายเพ็ชร สุวัฒนกุล กับนางคำ สุวัฒนกุล ชาติภูมิเป็นชาวบ้านมะขามเรียง ตำบลจำปา อำเภอท่าเรือ จังหวัดพระนครศรีอยุธยา
สมเด็จพระพุทธโฆษาจารย์ ได้ถึงแก่มรณภาพเมื่อวันที่ 26 มกราคม พ.ศ. 2553 สิริอายุ 101 ปี
สมณศักดิ์

พ.ศ. 2493 ได้รับพระราชทานตั้งสมณศักดิ์ เป็นพระราชาคณะชั้นสามัญเปรียญที่ พระพุทธิญาณมุนี
พ.ศ. 2502 ได้รับพระราชทานสมณศักดิ์ เป็นพระราชาคณะชั้นราชที่ พระราชพุทธิญาณ ปฏิภาณสุตคุณ วิบุลธรรมาภรณ์ ยติคณิสสร บวรสังฆาราม คามวาสี
พ.ศ. 2509 ได้รับพระราชทานสมณศักดิ์ เป็นพระราชาคณะชั้นเทพที่ พระเทพญาณสุธี ศรีธรรมสาธก ตรีปิฎกวิภูษิต ยติคณิสสร บวรสังฆาราม คามวาสี
พ.ศ. 2515 ได้รับพระราชทานสมณศักดิ์ เป็นพระราชาคณะชั้นธรรมที่ พระธรรมราชานุวัตร ประสิทธิธรรมปฏิบัติ สรรพอรรถโกศล วิมลญาณสุนทร มหาคณิสสร บวรสังฆาราม คามวาสี
พ.ศ. 2521 ได้รับพระราชทานสถาปนาเป็นพระราชาคณะเจ้าคณะรองที่ พระอุบาลีคุณูปมาจารย์ ญาณวิสุทธจริยาปริณายก ตรีปิฎกคุณาลังการ นานาสถานราชคมนีย์ สาธุการีธรรมากรสุนทรศีลาทิขันธ์ มหาคณิสสร บวรสังฆาราม คามวาสี
พ.ศ. 2539 ได้รับพระราชทานสถาปนาเป็นสมเด็จพระราชาคณะที่ สมเด็จพระพุทธโฆษาจารย์ ญาณอดุลสุนทรนายก ตรีปิฎกวราลังการ ไพศาลอรรถธรรมโกศล วิมลศีลคุณากร สาทรศาสนกิจ มหาคณิสสร บวรสังฆาราม คามวาสี อรัญวาสี
กีฬาวอลเลย์บอลในซีเกมส์

วอลเลย์บอลซีเกมส์ จัดการแข่งขันตั้งแต่ปี 1977 แต่ในปี 1999 ที่ประเทศบรูไน ไม่ได้มีการจัดการแข่งขัน
ประเภททีมชาย

| วอลเลย์บอลชาย> ปี | วอลเลย์บอลชาย> เจ้าภาพ | วอลเลย์บอลชาย>  ชนะเลิศ | วอลเลย์บอลชาย>  รองชนะเลิศ | วอลเลย์บอลชาย>  อันดับที่ 3 | วอลเลย์บอลชาย>  |
| --- | --- | --- | --- | --- | --- |
| 1977 รายละเอียด |  กัวลาลัมเปอร์ |  พม่า |  ฟิลิปปินส์ |  ไทย |  |
| 1979 รายละเอียด |  จาการ์ตา |  พม่า |  อินโดนีเซีย |  ฟิลิปปินส์ |  |
| 1981 รายละเอียด |  มะนิลา |  อินโดนีเซีย |  พม่า |  ฟิลิปปินส์ |  |
| 1983 รายละเอียด |  สิงคโปร์ |  Burma |  อินโดนีเซีย |  ฟิลิปปินส์ |  |
| 1985 รายละเอียด |  กรุงเทพฯ |  ไทย |  อินโดนีเซีย |  สิงคโปร์ |  |
| 1987 รายละเอียด |  จาการ์ตา |  อินโดนีเซีย |  พม่า |  ไทย |  |
| 1989 รายละเอียด |  กัวลาลัมเปอร์ |  อินโดนีเซีย |  พม่า |  ไทย |  |
| 1991 รายละเอียด |  มะนิลา |  อินโดนีเซีย |  ไทย |  ฟิลิปปินส์ |  |
| 1993 รายละเอียด |  สิงคโปร์ |  อินโดนีเซีย |  ไทย |  สิงคโปร์ |  |
| 1995 รายละเอียด |  เชียงใหม่ |  ไทย |  พม่า |  อินโดนีเซีย |  |
| 1997 รายละเอียด |  จาการ์ตา |  อินโดนีเซีย |  ไทย |  ฟิลิปปินส์ |  |
| 1999 รายละเอียด |  บันดาร์เซอรีเบอกาวัน | ไม่ได้จัดการแข่งขัน | ไม่ได้จัดการแข่งขัน | ไม่ได้จัดการแข่งขัน |  |
| 2001 รายละเอียด |  กัวลาลัมเปอร์ |  ไทย |  มาเลเซีย |  พม่า |  |
| 2003 รายละเอียด |  ฮานอย |  อินโดนีเซีย |  เวียดนาม |  ไทย |  |
| 2005 รายละเอียด |  มะนิลา |  ไทย |  อินโดนีเซีย |  เวียดนาม |  |
| 2007 รายละเอียด |  นครราชสีมา |  อินโดนีเซีย |  เวียดนาม |  ไทย |  |
| 2009 รายละเอียด |  เวียงจันทน์ |  อินโดนีเซีย |  ไทย |  พม่า |  |
| 2011 รายละเอียด |  ปาเลมบัง-จาการ์ตา |  ไทย |  อินโดนีเซีย |  เวียดนาม |  |
| 2013 รายละเอียด |  เนปยีดอ |  ไทย |  อินโดนีเซีย |  เวียดนาม |  |
| 2015 รายละเอียด |  สิงคโปร์ |  ไทย |  เวียดนาม |  อินโดนีเซีย |  |
| 2015 รายละเอียด |  สิงคโปร์ |  ไทย |  เวียดนาม |  พม่า |  |
| 2017 รายละเอียด |  กัวลาลัมเปอร์ |  ไทย |  อินโดนีเซีย |  เวียดนาม |  |
| 2019 รายละเอียด |  มะนิลา |  อินโดนีเซีย |  ฟิลิปปินส์ |  ไทย |  |
| 2021 รายละเอียด |  กว๋างนิญ |  อินโดนีเซีย |  เวียดนาม |  กัมพูชา |  |
| 2023 รายละเอียด |  พนมเปญ |  อินโดนีเซีย |  กัมพูชา |  เวียดนาม |  |
ประเภททีมชาย > สรุปเหรียญ

ด้านล่างนี้นับเป็นเหรียญรวมกีฬาวอลเลย์บอลชายในซีเกมส์จากปี 2001 ถึงปัจจุบัน
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อินโดนีเซีย | 12 | 7 | 2 | 21 |
| 2 |  ไทย | 8 | 5 | 5 | 18 |
| 3 |  พม่า | 3 | 3 | 2 | 8 |
| 4 |  เวียดนาม | 0 | 3 | 5 | 8 |
| 5 |  ฟิลิปปินส์ | 0 | 2 | 4 | 6 |
| 6 |  กัมพูชา | 0 | 1 | 1 | 2 |
| 6 |  สิงคโปร์ | 0 | 0 | 1 | 1 |
| รวม | รวม | 23 | 23 | 24 | 70 |
ประเภททีมหญิง

| วอลเลย์บอลหญิง> ปี | วอลเลย์บอลหญิง> เจ้าภาพ | วอลเลย์บอลหญิง>  ชนะเลิศ | วอลเลย์บอลหญิง>  รองชนะเลิศ | วอลเลย์บอลหญิง>  อันดับที่ 3 | วอลเลย์บอลหญิง>  |
| --- | --- | --- | --- | --- | --- |
| 1977 รายละเอียด |  กัวลาลัมเปอร์ |  ฟิลิปปินส์ |  อินโดนีเซีย |  ไทย |  |
| 1979 รายละเอียด |  จาการ์ตา |  ฟิลิปปินส์ |  อินโดนีเซีย |  เวียดนาม |  |
| 1981 รายละเอียด |  มะนิลา |  ฟิลิปปินส์ |  อินโดนีเซีย |  สิงคโปร์ |  |
| 1983 รายละเอียด |  สิงคโปร์ |  อินโดนีเซีย |  ฟิลิปปินส์ |  มาเลเซีย |  |
| 1985 รายละเอียด |  กรุงเทพฯ |  ฟิลิปปินส์ |  ไทย |  อินโดนีเซีย |  |
| 1987 รายละเอียด |  จาการ์ตา |  ฟิลิปปินส์ |  อินโดนีเซีย |  ไทย |  |
| 1989 รายละเอียด |  กัวลาลัมเปอร์ |  ไทย |  อินโดนีเซีย |  พม่า |  |
| 1991 รายละเอียด |  มะนิลา |  ไทย |  อินโดนีเซีย |  ฟิลิปปินส์ |  |
| 1993 รายละเอียด |  สิงคโปร์ |  ฟิลิปปินส์ |  ไทย |  อินโดนีเซีย |  |
| 1995 รายละเอียด |  เชียงใหม่ |  ไทย |  ฟิลิปปินส์ |  พม่า |  |
| 1997 รายละเอียด |  จาการ์ตา |  ไทย |  ฟิลิปปินส์ |  เวียดนาม |  |
| 1999 รายละเอียด |  บันดาร์เซอรีเบอกาวัน | ไม่ได้จัดการแข่งขัน | ไม่ได้จัดการแข่งขัน | ไม่ได้จัดการแข่งขัน |  |
| 2001 รายละเอียด |  กัวลาลัมเปอร์ |  ไทย |  เวียดนาม |  ฟิลิปปินส์ |  |
| 2003 รายละเอียด |  ฮานอย |  ไทย |  เวียดนาม |  ฟิลิปปินส์ |  |
| 2005 รายละเอียด |  มะนิลา |  ไทย |  เวียดนาม |  ฟิลิปปินส์ |  |
| 2007 รายละเอียด |  นครราชสีมา |  ไทย |  เวียดนาม |  อินโดนีเซีย |  |
| 2009 รายละเอียด |  เวียงจันทน์ |  ไทย |  เวียดนาม |  อินโดนีเซีย |  |
| 2011 รายละเอียด |  บันดุง |  ไทย |  เวียดนาม |  อินโดนีเซีย |  |
| 2013 รายละเอียด |  เนปยีดอ |  ไทย |  เวียดนาม |  อินโดนีเซีย |  |
| 2015 รายละเอียด |  สิงคโปร์ |  ไทย |  เวียดนาม |  อินโดนีเซีย |  |
| 2015 รายละเอียด |  สิงคโปร์ |  ไทย |  เวียดนาม |  สิงคโปร์ |  |
| 2017 รายละเอียด |  กัวลาลัมเปอร์ |  ไทย |  อินโดนีเซีย |  เวียดนาม |  |
| 2019 รายละเอียด |  มะนิลา |  ไทย |  เวียดนาม |  อินโดนีเซีย |  |
| 2021 รายละเอียด |  ฮานอย |  ไทย |  เวียดนาม |  อินโดนีเซีย |  |
| 2023 รายละเอียด |  พนมเปญ |  ไทย |  เวียดนาม |  อินโดนีเซีย |  |
ประเภททีมหญิง > สรุปเหรียญ

ด้านล่างนี้นับเป็นเหรียญรวมกีฬาวอลเลย์บอลหญิงในซีเกมส์จากปี 1977 ถึงปัจจุบัน
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย | 16 | 2 | 2 | 20 |
| 2 |  ฟิลิปปินส์ | 6 | 3 | 4 | 13 |
| 3 |  อินโดนีเซีย | 1 | 7 | 10 | 18 |
| 4 |  เวียดนาม | 0 | 11 | 2 | 13 |
| 5 |  สิงคโปร์ | 0 | 0 | 2 | 2 |
| 6 |  พม่า | 0 | 0 | 2 | 2 |
| 7 |  มาเลเซีย | 0 | 0 | 1 | 1 |
| รวม | รวม | 21 | 21 | 21 | 63 |
ดูเพิ่ม

วอลเลย์บอลในเอเชียนเกมส์
อำเภอบ้านด่าน

| อำเภอบ้านด่าน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Dan
พื้นที่เกษตรกรรมในอำเภอบ้านด่าน
คำขวัญ: ลำตะโคงไหลผ่าน ด่านช้างบรรพกาล งานประเพณีหลากหลาย มากมายกสิกรรม วัฒนธรรมรุ่งเรือง คูเมืองในอดีต
แผนที่จังหวัดบุรีรัมย์ เน้นอำเภอบ้านด่าน
พิกัด: 15°6′26″N 103°10′29″E﻿ / ﻿15.10722°N 103.17472°E﻿ / 15.10722; 103.17472
ประเทศ:  ไทย
จังหวัด: บุรีรัมย์
พื้นที่
 • ทั้งหมด: 159.1 ตร.กม. (61.4 ตร.ไมล์)
ประชากร (2564)
 • ทั้งหมด: 30,826 คน
 • ความหนาแน่น: 193.75 คน/ตร.กม. (501.8 คน/ตร.ไมล์)
รหัสไปรษณีย์ : 31000
รหัสภูมิศาสตร์: 3121
ที่ตั้งที่ว่าการ: ที่ว่าการอำเภอบ้านด่าน เลขที่ 127  หมู่ที่ 4 ถนนบุรีรัมย์-สตึก ตำบลบ้านด่าน อำเภอบ้านด่าน จังหวัดบุรีรัมย์ 31000
 ส่วนหนึ่งของสารานุกรมประเทศไทย
บ้านด่าน เป็นอำเภอหนึ่งของจังหวัดบุรีรัมย์ และเป็นอำเภอที่มีพื้นที่น้อยที่สุดของจังหวัด
ที่ตั้งและอาณาเขต

อำเภอบ้านด่านตั้งอยู่ทางตอนกลางค่อนไปทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอแคนดงและอำเภอสตึก
ทิศตะวันออก ติดต่อกับอำเภอสตึกและอำเภอห้วยราช
ทิศใต้ ติดต่อกับอำเภอห้วยราชและอำเภอเมืองบุรีรัมย์
ทิศตะวันตก ติดต่อกับอำเภอเมืองบุรีรัมย์และอำเภอคูเมือง
ประวัติ

ท้องที่อำเภอบ้านด่านเดิมเป็นส่วนหนึ่งของอำเภอเมืองบุรีรัมย์ ทางราชการได้แบ่งพื้นที่การปกครองออกมาตั้งเป็น กิ่งอำเภอบ้านด่าน ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะกิ่งอำเภอแห่งนี้ขึ้นเป็น อำเภอบ้านด่าน โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอบ้านด่านแบ่งเขตการปกครองย่อยออกเป็น 4 ตำบล 59 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| 1. | บ้านด่าน |  |  | (Ban Dan) |  |  | 20 หมู่บ้าน |  |
| 2. | ปราสาท |  |  | (Prasat) |  |  | 18 หมู่บ้าน |  |
| 3. | วังเหนือ |  |  | (Wang Nuea) |  |  | 12 หมู่บ้าน |  |
| 4. | โนนขวาง |  |  | (Non Khwang) |  |  | 9 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอบ้านด่านประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลบ้านด่าน ครอบคลุมพื้นที่ตำบลบ้านด่านทั้งตำบล
เทศบาลตำบลปราสาท ครอบคลุมพื้นที่ตำบลปราสาททั้งตำบล
องค์การบริหารส่วนตำบลวังเหนือ ครอบคลุมพื้นที่ตำบลวังเหนือทั้งตำบล
องค์การบริหารส่วนตำบลโนนขวาง ครอบคลุมพื้นที่ตำบลโนนขวางทั้งตำบล
ศาสนาโซโรอัสเตอร์

ฟาร์วาฮาร์ สัญลักษณ์ของศาสนาโซโรอัสเตอร์
ศาสนาโซโรอัสเตอร์ (อังกฤษ: Zoroastrianism, เปอร์เซีย: دین زرتشتی, อักษรโรมัน: Din-e Zartoshti) หรือ มาซดะยัสนา (Mazdayasna, อเวสตะ: 𐬨𐬀𐬰𐬛𐬀𐬌𐬌𐬀𐬯𐬥𐬀, อักษรโรมัน: mazdaiiasna) เป็นศาสนาและปรัชญาศาสนาอิหร่านโบราณอย่างหนึ่ง ตามที่ระบุไว้ในคัมภีร์หลักทางศาสนาที่เรียกว่าอเวสตะ ผู้ที่นับถือศาสนาโซโรอัสเตอร์ยกย่องเทพแห่งปัญญาที่ไม่มีใครสร้างและเมตตากรุณาให้เป็นผู้สูงสุดในจักรวาล นักวิชาการมีความคิดเห็นแตกต่างกันไปว่าเป็นศาสนาเอกเทวนิยม หรือศาสนาพหุเทวนิยม หรือศาสนาอติเทวนิยม หรือเป็นทั้งสามแบบผสมกัน เคยเป็นศาสนาแห่งรัฐจักรวรรดิอะคีเมนิด พาร์เธีย และแซสซานิด ประมาณจำนวนศาสนิกโซโรอัสเตอร์ทั่วโลกปัจจุบันอยู่ระหว่างประมาณ 145,000 คนเมื่อประมาณ ค.ศ. 2000 ถึง 2.6 ล้านคนในการประมาณหลัง ๆ
ศาสนาโซโรอัสเตอร์เกิดในภูมิภาคตะวันตกของจักรวรรดิเปอร์เซียโบราณ เมื่อนักปรัชญาศาสนา ซาราธุสตรา (โซโรอัสเตอร์ (Ζωροάστηρ)) ปรับปรุงเทพเจ้าทั้งหลาย (pantheon) ของเปอร์เซียช่วงต้นให้ง่ายขึ้น เป็นสองฝ่ายค้านกันคือ Spenta Mainyu (อเวสตะ: 𐬯𐬞𐬆𐬧𐬙𐬀 𐬨𐬀𐬌𐬥𐬌𐬌𐬎, "วิสัยจิตก้าวหน้า") และ Angra Mainyu (อเวสตะ: 𐬀𐬢𐬭𐬀⸱𐬨𐬀𐬌𐬥𐬌𐬌𐬎, "วิสัยจิตทำลายล้าง" ) ภายใต้พระผู้เป็นเจ้าพระองค์เดียว อาหุรามัสดา (Ahura Mazda, อเวสตะ: 𐬀𐬵𐬎𐬭𐬋 𐬨𐬀𐬰𐬛𐬃, "ภูมิปัญญาสว่าง")
ความคิดของโซโรอัสเตอร์นำสู่ศาสนาทางการซึ่งใช้ชื่อของเขาเมื่อราวศตวรรษที่ 6 ก่อนคริสตกาล และมีอิทธิพลต่อศาสนาอื่นต่อมาซึ่งรวมศาสนายูดาห์ ศาสนาคริสต์ ศาสนาอิสลาม และไญยนิยม